
Bilješke uz obrazac PR-RAS 
za razdoblje 01. siječnja do 31. prosinca 2022.godine

Prihodi i primici proračuna Grada Sinja za 2022. godinu ostvareni su u iznosu od 78.411.119,32 kn, što je u odnosu na isto razdoblje 2021. godine ostvarenje manje  u iznosu od 2.810.444,68 kn odnosno 3,5%.  Rashodi i izdaci izvršeni su u iznosu od  96.299.523,32 kn što je  za 16.064.224,32 kn odnosno za 20% više od rashoda 2021. godine. 
Razlika prihoda i primitaka, te rashoda i izdataka iznosi 17.888.404,00 kn, dakle u tekućem razdoblju ostvaren je manjak prihoda i primitaka. Preneseni višak prihoda i primitaka iz prethodne godine iznosi 24.391.098,30 kn, tako da preneseni višak prihoda i primitaka raspoloživ u sljedećem razdoblju iznosi 6.502.694,30 kn.
Ukupni prihodi poslovanja iznose 77.380.301,52 kn  i u odnosu na 2021. god. su smanjeni za 3,6%.

Prihodi od poreza iznose 37.094.301,56 kn što je povećanje u odnosu na prethodnu godinu za 14,3%. 

· Prihodi od poreza i prireza na dohodak ostvareni su u iznosu od 33.274.226,74 kn što je za 11,4% više u odnosu na 2021. god. Čini vrijednosno najznačajniju stavku unutar prihoda od poreza s udjelom od 89,7%. Posljedica je to dijelom izmjena Zakona o financiranju jedinica lokalne i područne samouprave gdje Gradu pripada 74% od ukupnog poreza na dohodak, povećanja plaća u javnom sektoru i povećanja broja zaposlenih. Dodatni udio poreza na dohodak za decentraliziranu funkciju vatrogastva ostvaren je u iznosu 443.645,27 kn.
· Porezi na imovinu su ostvareni u iznosu od 3.769.705,52 kn što je za 49,8% više u odnosu na 2021. god. Porast prihoda je prvenstveno rezultat porasta poreza na promet nekretnina koji određuje dinamika na tržištu nekretnina.
· Porezi na robu i usluge iznose 50.369,30 kn što je smanjenje u odnosu na 2021. god za 22,9%. Ovi porezi obuhvaćaju porez na potrošnji i porez na tvrtku. Radi se o naplati dugovanja iz ranijeg razdoblja, koje poslove obavlja Porezna uprava (naknada 5%).
Pomoći su ostvarene u iznosu od 32.075.731,65 kn što je smanjenje u odnosu na prethodnu godinu za 9,7%. Čine ih: 

· Pomoći iz proračunu iz drugih proračuna i izvanproračunskih korisnika ostvarene su u iznosu 23.233.495,92 kn, čine vrijednosno najznačajniju stavku unutar pomoći, a u odnosu na prethodnu godinu su smanjene za 4,7%. 
U 2022. godini kao tekuće pomoći iz Državnog proračuna Gradu Sinju su doznačena sredstva u iznosu od 23.037.365,37 kn na ime doznake sredstava s osnova fiskalnog izravnanja. S obzirom na kapacitet ostvarenih poreznih prihoda koji su manji od referentne vrijednosti kapaciteta ostvareni poreznih prihoda Grad Sinj ostvaruje pravo na sredstva fiskalnog izravnanja. Tekuće pomoći iz Županijskog proračuna su realizirane u iznosu od 50.000,00 kn, a odnose se na sufinanciranje kulturne manifestacije Dani Alke i Velike Gospe. 

Kapitalne pomoći iz proračuna manje su u odnosu na 2021. godinu za 71,5%. Odnose se na  pomoći iz Državnog proračuna za projekt Sanacije malog igrališta sa umjetnom travom NK Glavice u iznosu 70.000,00 kn, te pomoć vezano za uređenje poljskih puteva u iznosu od 50.000,00 kn. Pomoći iz županijskog proračuna iznose 26.130,55 kn.
· Pomoći od izvanproračunskih korisnika ostvarene su u iznosu od 3.082.944,78 kn i u odnosu na 2021. god. smanjene su za 3,2%. Odnose se na sredstva od HZZ za financiranje programa javnih radova u iznosu od 279.363,99 kn po kojem je zaposlene 10 osoba, te sredstva Fonda za zaštitu okoliša i energetsku učinkovitost za projekt Sanacije odlagališta komunalnog otpada Mojanka I. dio I. faze u iznosu 2.803.580,79 kn, odnosno 75% vrijednosti opravdane investicije.

· Pomoći izravnanja za decentralizirane funkcije ostvarene su u iznosu od 2.252.933,20 kn i za 2,2% su manje u odnosu na prethodnu godinu. Odnose se na sredstva pomoći izravnanja za decentralizirane funkcije –vatrogastva iz Državnog proračuna RH.

· Pomoći temeljem prijenosa EU sredstava realizirane su u iznosu od 3.506.357,75 kn te su manje u odnosu na 2021. god. za 33,3%. Odnose se na Projekt  Zaželi, faza II - pod nazivom Susjeda brine o susjedima“ temeljem Ugovora o dodjeli bespovratnih za projekte koji se financiraju iz Europskog socijalnog fonda dobili smo odobrenje po podnijetim Zahtjevima za nadoknadu sredstva. 
Prihodi od imovine ostvareni su u iznosu 1.222.843,72 kn i za 13,7% su manje u odnosu na prethodnu godinu. Vrijednosno najznačajnije stavke su:
· Prihodi od zakupa i iznajmljivanja imovine ostvareni su u iznosu 767.557,19 kn, odnosno za 67,3% više u odnosu na prethodnu godinu. Čine ih: prihodi od zakupa poljoprivrednog zemljišta, prihodi od zakupa poslovnih prostora, te prihodi od zaštićene najamnine (naplaćeno je dugovanje za zakup iz prethodnih godina).
· Naknada za korištenje nefinancijske imovine ostvarena je u iznosu od 423.492,01 kn i za 48,8% manja u odnosu na 2021. god. Najznačajniju stavku čini naknada za služnost ostvarena u iznosu 373.228.07 kn.

Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu 5.243.308,85 kn što je 15,6%  manje ostvarenje u odnosu  na prethodnu godinu, te u strukturi pokazuju različite indekse ostvarenja. 

Najznačajniji prihod u okviru ove skupine prihoda čini komunalna naknada, međutim ostvarenje u odnosu na prethodnu godinu je manje za 16%.

Prihod od komunalnog doprinosa bilježi rast u odnosu na prošlu godinu za 1,2 %. Realizacija prihoda od komunalnog doprinosa ovisi o dovršetku postupaka za izdavanje akata na temelju kojih se može graditi, odnosno ishođenju potvrda glavnog projekta te o usvojenim zahtjevima za legalizaciju bespravno sagrađenih objekata.
Prihodi od prodaje proizvoda i roba te pruženih usluga ostvareni su u iznosu 297.833,83 kn što je za 73,4% više u odnosu na prethodnu godinu. Odnose se na prihod od prodaje proizvoda i robe, odnosno prihod od prodaje električne energije u iznosu 68.958,17 kn, te prihod od pruženih usluga za usluge naplate vođenja naknade za uređenje voda od Hrvatskih voda d.d. u iznosu od 228.875,66 kn. 
Ostali prihodi ostvareni su u iznosu od 1.446.281,91 kn što predstavlja 32,3% prošlogodišnjeg ostvarenja. Vrijednosno najznačajniju stavku čine prihodi s osnove eko rente s osnovom odlaganja komunalnog otpada na odlagalište Mojanka naplaćeni su u iznosu 1.245.395,00 kn.  Odobrena sredstva po podnesenim ZNS-ovima od strane Hrvatskih voda za Projekt Aglomeracije, rješavanje imovinsko-pravnih odnosa, ostvarena su u manjem iznosu u odnosu na isto razdoblje prethodne godine. Ostvarenje je manje u 2022. godini jer je u 2021. god. naplaćena i presuda u korist Grada Sinja u sporu sa Autoprijevozom Sinj d.o.o., te su doznačena sredstva Županije za provođenje lokalnih izbora.
Prihodi od prodaje nefinancijske imovine ostvareni su u iznosu od 880.197,64 kn što je za 6,9% . 

· Prihodi od prodaje neproizvedene dugotrajne imovine bilježe pad od 11,3% u odnosu na prethodnu godinu. Odnose se na prodaju zemljišta na području Gospodarske zone Kukuzovac temeljem provedenih natječaja za prodaju/pravo građenja građevinskog zemljišta na području GZK. U tijeku 2022. god. provedena su dva natječaja, ukupno sklopljeno pet predugovora u vrijednosti 499.473,88kn, ukupne površine 27.202m2, i naplaćen je dio dugovanja iz prethodnog razdoblja. 
· Prihod od prodaje stambenih objekata odnosi se na prihod od prodaje stanova na kojima je postojalo stanarsko pravo, bilježi rast od 11,4%. Ukupno je naplaćeno 452.420,35 kn, od čega je uplaćeno u korist Državnog proračuna 248.831,19 kn ili 55%.
Primici od financijske imovine i zaduživanja u odnosu na prethodnu godinu bilježe porast. U 2022. godini vraćena je pozajmice koja je dana trgovačkom društvu Kamičak d.o.o. u iznosu 110.000,00 kn, te vraćeno je jamstvo koje je dano leasing društvu za vozilo u iznosu 40.620,16 kn.

Ukupni rashodi poslovanja ostvareni su u iznosu od 89.287.285,29 kn i veći su od rashoda poslovanja prethodne godine za 28,7%. 

Rashodi za zaposlene iznose 8.409.363,66 kn i u odnosu na 2021. god. povećani su za 9,10%. Osnovica za plaće zaposleni u gradskoj upravi se nije mijenjala. Do povećanja je došlo zbog realizacije projekta „Zaželi faza II“ po kojem je zaposleno 35 osoba.
Materijalni rashodi ostvareni su u iznosu od 22.054.052,58 kn odnosno veći su za 51,50% u odnosu na prethodnu godinu. U nastavku se obrazlažu značajnija povećanja/smanjenja na navedenim skupinama konta:
· Naknade troškova zaposlenih iznose 155.499,36 kn i u odnosu na 2021. povećani su za 46,20%, zbog porast troškova prijevoza u 2022.godni
· Rashodi za materijal i energiju ostvareni su u iznosu od 6.410.415,81 kn, te bilježe povećanje u odnosu na 2021.god. za 134,7%. Vrijednosno najznačajniju stavku u okviru ove skupine rashoda čine rashodi za električnu energiju koji iznose 5.643.439,64 kn povećali su se u odnosu na prethodnu godinu za 136,9%. Zbog značajnog povećanja cijena energenata (električne energije i plina).
· Rashodi za usluge ostvareni su u iznosu os 12.798.616,30 kn i bilježe povećanje za 43,1% u odnosu na 2021. god. U okviru rashoda za usluge vrijednosno najznačajniji su rashodi za usluge tekućeg i investicijskog održavanja koje bilježe rast od 212,7% u odnosu na prethodnu godinu, a uglavnom su vezani za realizaciju Programa održavanja komunalne infrastrukture i Programa građenja objekata i uređaja komunalne infrastrukture. Komunalne usluge su drugi vrijednosno najznačajniji rashodi u strukturi materijalnih rashoda i bilježe povećanje za 4,9% u odnosu na prethodnu godinu. Intelektualne i osobne usluge bilježe pad od 31,9% u odnosu na prethodnu godinu. 

· Ostali nespomenuti rashodi odnose se na naknade predstavničkog tijela, premije osiguranja, reprezentaciju, pristojbe i naknade, te ostale rashode. Ostvareni su u iznosu 2.689.521,11 kn i smanjeni su u odnosu na prethodnu godinu za 3%, razlog smanjenja u odnosu na prethodnu godinu je evidentiranje troškova provođenje lokalnih izbora u 2021. god.
Financijski rashodi su veći u odnosu na prethodnu godinu za 41,2%, razlog povećanja je podmirenje dospjele obveze plaćanja novčane naknade za neispunjavanje kvote za zapošljavanje osoba sa invaliditetom. 
Subvencije bilježe povećanje u odnosu na 2021. god. za 46,9%, iz razloga povećanja subvencija poljoprivrednicima, obrtnicima i poduzetnicima. Izvršene su u iznosu 1.324.015,90 kn. Subvencije su doznačene Gradskom kinu u iznosu 100.000,00kn, Poduzetničkom centru za održavanje sajma pršuta u iznosu 60.000,00kn, Program potpora u poljoprivredi na području Grada Sinja za razdoblje 2022.-2025. u iznosu 842.745,53 kn, potpore male vrijednosti iz „Programa poticanja poduzetništva“ u iznosu 313.625,00 kn, te subvencije obrtnicima – poticanje zapošljavanja u iznosu 7.645,31 kn.
Pomoći dane u inozemstvo i unutar općeg proračuna ostvarene su u iznosu od 17.507.766,63 kn odnosno za 10,20% više u odnosu na 2021. god.

· Tekuće pomoći unutar općeg proračuna iznose 1.334.531,63 kn a odnose se na sredstva koja su doznačena Općini Otok – partneru u sklopu provedbe projekta „Zaželi faza II – Susjede brinu o susjedama“ čiji je nositelj Grad Sinj, sredstva su doznačena sukladno odobrenim ZNS-ovima.

· Prijenos proračunskim korisnicima drugih proračuna ostvarene su u iznosu 89.000,00 kn, ostvarenje je manje za 21,2% u odnosu na 2021.god., radi se o tekućim pomoćima danim Muzeju Cetinske krajine u iznosu 50.000,00 kn, te školama sa područja grada u iznosu 39.000,00 kn za organizaciju maturalnih večeri, razmjenu studenata i sl.
· Prijenos propračunskim korisnicima iz nadležnog proračuna za financiranje redovne djelatnosti utrošeno je 16.084.235,00 kn i bilježi povećanje za 16,5%. Evidentirani su prijenosi proračunskim korisnicima kako slijedi:
· Za Gradsku knjižnicu                 363.349,00 kn

· Za Dječji vrtić Bili Cvitak     11.150.796,00 kn

· Za JVP Sinj                              4.570.090,00 kn
Naknade građanima i kućanstvima na temelju osiguranja i druge naknade ostvarene su u iznosu 15.218.240,22 kn i veće su u odnosu na 2021. godinu za 36,2%. Izvršavali su se svi rashodi kao i prethodnih godina, ali su uvedene i nove mjere naknade građanima i kućanstvu u novcu (isplata „alkarice“, pomoć za ublažavanja posljedica energetske krize):
· Na temelju Odluke o socijalnoj skrbi Grada Sinja u 2022. godini podijeljene su uskrsnice za 1347 nezaposlenih osoba u iznosu 300,00 kn i za 1829 uskrsnice  u iznosu 300,00 kn za umirovljenike  čija mirovinska primanja ne prelaze 2.500,00 kn. Za tu namjenu je utrošeno ukupno 952.800,00 kn.
· Odlukom gradonačelnika podijeljene su prigodne jednokratne novčane pomoći – „Alkarica“ za nezaposlene osobe (1145) i za umirovljenike (2050) sa mirovinom manjom od 2.500,00 kn u iznosu 200,00 kn. S te osnove utrošeno je 639.000,00 kn.
· Na temelju Odluke o socijalnoj skrbi Grada Sinja u 2022. godini podijeljene su božićnice za nezaposlene osobe (1650) i za umirovljenike (2146) od toga 1146 umirovljenika čija mirovine ne prelazi iznos od 2.000,00 kn primilo je božićnicu u iznosu od 400,00 kn, a 1000 umirovljenika čija je mirovina od 2.000,00 kn do 2.500,00 kn primilo je božićnicu u iznosu od 300,00kn. S te osnove utrošeno je 1.418.400,00 kn.
· Odlukom Gradonačelnika isplaćena je pomoć za ublažavanje energetske krize korisnicima ZMN, za tu svrhu izdvojeno je 116.550,00 kn za ukupno 111 korisnika.
· Za troškove stanovanja korisnicima ZMN (50 korisnika) u 2022. god. izdvojeno je 356.020,00kn.
· U okviru Programa školstva – dodijeljene su stipendije svim redovnim studentima u iznosu 800,00 kn mjesečno za deset mjeseci pa je stipendije dobilo 286 studenata  te je za te namjene utrošeno 2.288.000,00 kn,  dodijeljeno je i 77 učeničkih stipendija na iznos od 300,00 kn za deset mjeseci  u iznosu 231.000,00 kn, te školarine učenicima temeljem Odluke u iznosu 30.000,00 kn.

· U 2022. godini Grad Sinj je osigurao besplatan prijevoz svim učenicima srednjih škola i studentima u mjesnom i međumjesnom prijevozu na relaciji Sinj – Split, Sinj – Knin. Za tu namjenu utrošeno je 2.243.951,78 kn.
· Realizirana je i pomoć za nabavku radnih bilježnica učenicima osnovnih škola u iznosu 932.939,99 kn, a za nabavku knjiga za učenike srednjih škola u 2022. god. utrošeno je 196.600,00 kn (cenzus prihoda 1.700,00 kn).
· U 2022. godini temeljem Odluke o socijalnoj skrbi isplaćene su naknade za novorođenu djecu  10.000,00 kn za prvo, 15.000,00 kn za drugo i 30.000,00 kn za treće i svako slijedeće novorođeno dijete u obitelji čime je isplaćeno 3.815.000,00 kn.
· Također ovom Odlukom za drugo i svako sljedeće istovremeno upisano dijete program predškolskog odgoja je besplatan. Za tu svrhu utrošeno je 573.753,42 kn.
· Novčana pomoć roditeljima koji su ostvarili pravo na upis u dječji vrtić, a nisu mogli biti upisani izdvojeno je 572.000,00 kn.
Ostali rashodi ostvareni su u iznosu od 24.604.669,64 kn i u odnosu na 2021. god. su povećani za 29,3%. 
· Tekuće donacije su ostvarene u iznosu od 14.735.701,24 kn i bilježe povećanje za 4,7%, najveći udio u isplatama imaju sredstva za realizaciju programa sporta, programa kulture, turistička zajednica, i sl. 

· Kapitalne donacije su ostvarene u iznosu 5.090.662,92 kn s porastom od 77,4%. Vrijednosno najznačajniju stavku čini kapitalna donacija za izgradnju dječjeg vrtića u Brnazama u iznosu 4.531.843,92 kn. Ostale kapitalne donacije su: 100.000,00 kn za izgradnju crkve u Radošiću, 15.000,00 kn za opremanje crkve Sv.Ante u Turjacima, 80.000,00 kn za nabavku odora Gradskoj glazbi Sinj, 53.928,00 kn za nabavku igrala Dječjem vrtiću Blagovijest, 40.000,00 kn za vitraje Župi Sv. Nikole u Bajagiću, 119.441,00 kn za nabavku opreme Dobrovoljnom vatrogasnom društvu Sinj, 45.000,00 kn za spomenik Gojku Šušku HVIDR-i, 45.500,00 kn za uređenje prostora Udruzi umirovljenika Sinj, 44.625,00 kn za renoviranje krova crkve u Čitluku i projekt rasvjete zvonika Župi Gospe sinjske, 7.000,00 kn Studentima Cetinske krajine za opremanje prostora udruge, te 8.325,00 kn OŠ Marka Marulića za uređenje sportskog centra OŠ Marka Marulića.
Kazne, penali i naknade štete ostvarene su u iznosu 973.372,18 kn i veći su u odnosu na 2021. god. za 24,9%. Odnosi se na naknadu za smanjenje količine miješanog komunalnog otpada po rješenju Fonda. 

Kapitalne pomoći realizirane u ukupnom iznosu od 3.804.933,30 kn , te su veće u odnosu na 2021. godinu za 191%. Doznačene su za slijedeće namjene :

· Vodovodu i odvodnji Cetinske krajine – za sufinanciranje Projekta izgradnje Integralnog sustava odvodnje iz fondova EU - 2.762.096,26 kn

· GZ Kukuzovac – za izgradnju prometnice u poduzetničkoj zoni - 886.361,61 kn

· Kamičak d.o.o. Sinj – za održavanje gradskog bazena - 50.000,00 kn

· Kamičak d.o.o. Sinj – za nabavku opreme za održavanje sportskih objekata - 106.475,43 kn

Rashodi za  nabavu nefinancijske imovine realizirani su u iznosu od 7.012.238,03 kn, te su značajno manji  u odnosu na 2021. godine za 34,8%. Struktura rashoda je slijedeća:
· Obnova uredskih prostorija i opreme - 138.351,60 kn

· Sanacija Gradske tvrđave - 292.343,75 kn

· Sanacija odlagališta komunalnog otpada „Mojanka“ - 1.991.463,82 kn

· Izgrdnja sortirnice i kompostane -  84.320,00 kn

· Nabavka i ugradnja kućišta za kamere i videokamere na javnim površinama -   151.875,00 kn

· Izgradnja velikog igrališta sa umjetnom travom uz gradski stadion NK Junak s uređenjem popratnih objekata - 1.976.791,42 kn

· Famely Point igralište - 24.750,00 kn

· Projektiranje i izgradnja rasvjete glavnog nogometnog terena NK Junak -  86.250,00 kn

· Izgradnja nogostupa od Zorke Macana do spomenika Radošić Gornji - 63.625,00 kn

· Izgradnja dječjeg vrtića u Karakašici
 - 60.625,00 kn

· Sustav energetske učinkovitosti na objektima u vlasništvu grada  - Fotonaponske - 86.250,00 kn

· Opremanje dječjeg igrališta u dječjem vrtiću Bili Cvitak - 305.400,12 kn

· Kupnja nekretnine – čest.zemlje 2323/8 KO Glavice ZU 1535 -  52.579,22 kn

· Zemljište – čest.zemlje 300/47 ZU 1017 - 68.300,00 kn

· Kupnja nekretnine – gradski bazen - 1.502.175,60 kn

· Izrada prostornih planova – Izmjena i dopuna GUP-a - 104.750,00 kn
· Izrada prostornih planova – Izmjena i dopuna detaljnog plana ex Trnovača -       22.387,50 kn

Bilješke uz obrazac BILANCA 

za razdoblje 01. siječnja do 31. prosinca 2022.godine

Obrazac bilanca predstavlja vrijednosno iskazani pregled imovine, obveza i vlastitih izvora prvog i posljednjeg dana proračunske godine. 

Na početku 2022.god. stanje imovine iznosi 433.949.466,00 kn, dok na kraju 2022.god. iznosi 411.175.015,01 kn i bilježi smanjenje u odnosu na prošlu godinu za 5,2%.

Vrijednost nefinancijske imovine evidentirana je u iznosu 372.441.185,67 kn i bilježi  smanjenje za 1,3%. Financijska imovina evidentirana je u iznosu 38.733.829,34 kn i bilježi smanjenje za 31,7%.

Vrijednost ukupne nefinancijska imovina iznosi 372.441.185,67 kn. 
· Neproizvedena dugotrajna imovina iznosi 137.205.608,61 kn, što predstavlja smanjenje za 555.729,39 kn ili 0,04% u odnosu na početak godine. Glavni razlog smanjenja odnosi se na prodaju zemljišta u GZK. 
· Proizvedena dugotrajna imovina na početku godine  iznosi 204.202.377,00 kn, dok je na kraju godine evidentirana u iznosu 213.276.662,10 kn. Obuhvaća građevinske objekte, postrojenja i opremu, prijevozna sredstva, knjige, umjetnička djela i ostale izložbene vrijednosti, nematerijalna imovinu, te sitan inventar. Knjigovodstveno je evidentiran ispravak vrijednosti proizvedene dugotrajne imovine u iznosu od 110.411.360,67 kuna. Nakon provođenja tog postupka vrijednost proizvedene dugotrajne imovine je 240.070.910,04 kn. 
· Dugotrajna nefinancijska imovina u pripremi stanje na dan 01.01.2022.god. iznosila je 35.271.835,00 kn, a na dan 31.12.2022. god. iznosi 21.958.914,96 kn te bilježi smanjenje za 37,7% do smanjenja vrijednosti došlo je iz razloga što smo dio projekata koji su bili evidentirani na ovoj skupini konta prenijeli u upotrebu na kontu građevinskih objekata iz razloga što je njihova izgradnja završena tijekom 2022. god.
Vrijednost ukupne financijske imovine (novac i potraživanja) iznosi 38.733.829,34 kn i bilježi smanjenje od 31,7% u odnosu na prethodno razdoblje.
· Novac u banci i blagajni – saldo na žiro računu na dan 31.12.2022. god. kod HPB d.d. iznosi 8.756.602,28 kn
· Depoziti, jamčevni polozi i ostalo – saldo iznosi 32.800,00 kn

· Potraživanja za dane zajmove iznose 460.353,23 kn, a odnosi se na dane zajmove tuzemnim obrtnicima u iznosu 459.904,00 kn.  Iznos od 195.141,59,00 kn odnosi se na poduzetničke kredite realizirane preko Privredne banke Zagreb d.d., a iznos od 265.211,64 kn na poduzetničke kredite realizirane preko OTP banke d.d. (Societe Generale-Splitske banke). Krediti su realizirani u razdoblju 2003.-2010. godine. Krediti su odobreni u pojedinačnim iznosima od 14.927,74 kn do 350.000,00 kn uz kamatnu stopu od 2% godišnje i poček od 1 - 2 godine. Komisione poslove (realizacija kredita, pojedinačne evidencije, praćenje naplate kredita ) obavljaju Privredna banka Zagreb i Societe Generale-Splitska banka Split. U 2022. godini u otplati je bio ukupno 12 kredita, od čega preko Privredne banke Zagreb 11 kredita, a preko OTP banke 1 kredit. 
· Dionice i udjeli u glavnici – iznose 21.742.100,00 kn i nije bilo promjena u odnosu na 2021. god.
· Potraživanje za prihode poslovanja - Nenaplaćena potraživanja Grada Sinja  na dan 31.12.2022. godine za prihode poslovanja iznose ukupno 17.503.272,49 kn. Sastoje se od:

· Potraživanje za poreze – 1.659.686,62 kn

· Potraživanja za prihode od imovine – 2.004.253,68 kn
· Potraživanja za upravne i administrativne pristojbe, pristojbe po posebnim propisima i naknade – 11.772.294,36 kn

· Potraživanje za kazne, upravne mjere i ostale prihode – 2.057.037,83 kn

Temeljem čl.37.a Pravilnika o izmjenama i dopunama Pravilnika o proračunskom računovodstvu i Računskom planu koji je stupio na snagu početkom 2018. godine koji propisuje obvezu provođenja ispravka vrijednosti svih potraživanja koji zadovoljavaju zadanim kriterijima, knjigovodstveno je evidentiran ispravak vrijednosti potraživanja u iznosu od 10.952.151,73 kn. Nakon provođenja tog postupka potraživanja  na dan 31.12.2022. godine iznose 6.551.120,76 kn. Od navedenog iznosa 1.265.801,27 kn odnosi se na potraživanja za gradske poreze (porez na promet nekretnina, porez na tvrtku i porez na potrošnju ) naplatu kojih vrši Porezna uprava. Najveći iznos potraživanja  pripada prihodu od komunalne naknade u iznosu od 8.023.552,02 kn. Ukupno zaduženje za  2022. godinu iznosilo je 4.713.112,84 kn od čega je uplaćeno  4.488.690,74 kn odnosno 95,23%. Od ukupno iskazanog duga pravnih osoba  66,36% odnosno 3.652.102,87 kn odnosi se na dug  9 pravnih osoba. Najveći dužnici su: Dalmatinka Nova d.d. (1.436.270,70 kn), Dalmatinka Nova d.d. u stečaju (143.346,32 kn),  M.O.R.H. (1.037.662,94 kn), Kino Sloboda (235.081,50 kn), Gradsko kino d.o.o. (135.100,00 kn), Ciglana d.d.  Sinj (210.139,90 kn), Ciglana d.d. u stečaju (245.165,32 kn ), Petrovilla (114.816,32 kn), Cetina d.d. (94.519,87 kn).
Potraživanja od prodaje nefinancijske imovine  - Nenaplaćena potraživanja Grada Sinja  na dan 31.12.2022. godine prihode od prodaje od nefinancijske imovine iznose ukupno 722.558,12 kn. Temeljem čl.37.a Pravilnika o izmjenama i dopunama Pravilnika o proračunskom računovodstvu i Računskom planu koji je stupio na snagu početkom 2018. godine koji propisuje obvezu provođenja ispravka vrijednosti svih potraživanja koji zadovoljavaju zadanim kriterijima, knjigovodstveno je evidentiran ispravak vrijednosti potraživanja u iznosu od 512.119,25 kn. Nakon provođenja tog postupka potraživanja  na dan 31.12.2022. godine iznose 210.438,87 kn. Od navedenog iznosa 302.972,10 kn odnosi se na potraživanja od prodaje neproizvedene dugotrajne imovine (prodaja zemljišta u Gospodarskoj zoni Kukuzovac),a 419.586,02 kn odnosi se na potraživanja od prodaje proizvedene dugotrajne imovine (stanovi na kojem je postojalo stanarsko pravo).
Kontinuirani rashode budućih razdoblja iznose 980.364,20kn i veći su u odnosu na 2021.god. za 15,50%
Ukupne obveze Grada Sinja na dan 01.01.2022. godine iznosile su 3.216.928,00 kn, a  na dan 31.12.2022. godine iznose 3.267.122,18 kn, te su veće za 1,6% u odnosu na prošlu godinu. 
Od ukupnog iznosa obveze na obveze za rashode poslovanja odnosi se 2.809.534,56 kn, od čega su dospjele obveze iznose 205.208,96 kn, a nedospjele obveze iznose 2.604.325,60 kn, a obuhvaćaju: 

· Obveze za zaposlene koje se odnose na rashode za zaposlene za 12. mjesec 2022. koje su isplaćene u siječnju 2023. u iznosu 478.809,64 kn, ostvarene su u približno isto iznosu su kao i prethodne godine

· Obveza za materijalne rashode iznose 1.886.426,11 kn

· Obveze za financijske rashode iznose 380,92 kn, obveze po navedenoj osnovi  nisu dospjele

· Obveze za naknade građenima i kućanstvima iznose 233.590,09 kn, a odnose se na troškove prijevoz učenika i studenata za prosinac 2022.

· Ostale tekuće obveze iznose 210.327,80 kn, odnose se na obveze za jamčevine, obveze za NUV, obveze Državnom proračunu za sredstava od prodaje stanova (55%) 

Obveze za nabavu nefinancijske imovine odnosi 457.587,62 kn. Dospjele obveze iznose 5.312,50 kn, nedospjele obveze iznose 452.275,12 kn, a odnose se na situacije za izvršene radove krajem godine.
Vlastiti izvori iz proračuna iznose 394.643.638,90 kn. Izvori vlasništva iz proračuna za nefinancijsku imovinu iznose 372.441.185,67 kn i usklađeni su sa dugotrajnom imovinom (razred 0), a izvori vlasništva iz proračuna za financijsku imovinu iznose 22.202.453,23 kn i usklađeni su sa financijskom imovinom (dio razreda 1).

Evidentiran je rezultat poslovanja odnosno njihov raspored kroz poslovne aktivnosti. Tako je ostvaren višak prihoda poslovanja u iznosu 31.876.100,07 kn i višak od financijske imovine u iznosu od 896.094,64 kn, te manjak od nefinancijske imovine u iznosu 26.269,500,41 kn.  
Izvršena je korekcija u iznosu 2.949.711,34 kn za vrijednost kapitalnih pomoći koje su utrošene za ulaganje u dugotrajnu nefinancijsku imovinu. Nakon korekcije višak prihoda poslovanja iznosi 28.926.388,73 kn, a manjak prihoda od nefinancijske imovine je smanjen i iznosi 23.319.789,07 kn. 

Ukupan višak prihoda i primitaka raspoloživ u slijedećem razdoblju iznosi 6.502.694,30 kn, znatno je manji u odnosu na prethodnu godinu, odnosno čini 26.7% prošlogodišnjeg rezultata poslovanja.
Izvanbilančni zapisi – sadrže stavke koje nisu uključene u bilančne kategorije: dana i primljena jamstva, te popis sudskih sporova u tijeku. Saldo ukupnih danih i primljenih jamstava i sudskih sporova na dan 31.12.2022.god iznosi 25.396.382,06 kn.

Bilješke uz obrazac OBVEZE 

za razdoblje 01. siječnja do 31. prosinca 2022.godine

Ukupne obveze Grada Sinja na dan 31.12.2022. godine iznose 3.267.122,18 kn. Od ukupnog iznosa obveze na obveze za rashode poslovanja odnosi se 2.809.534,56 kn dok se na obveze za nabavu nefinancijske imovine odnosi 457.587,62 kn.

Najveći dio obveza prema dobavljačima čine obveze po računima  koji su fakturirani  koncem godine s rokovima  dospijeća u siječnju 2023. godine, tako da nisu ni mogli biti plaćeni do 31.12.2021. godine.

Nedospjele nepodmirene obveze iznose 3.056.600,72 kn, a dospjele nepodmirene obveze Grada Sinja iznose 210.521,46 kn.

Bilješke uz obrazac RAS-funkcijski 

za razdoblje 01. siječnja do 31. prosinca 2022.godine

Rashodi prema funkcijskoj klasifikaciji obuhvaćaju rashode poslovanja i rashode za nefinancijsku imovinu, bez izdataka za financijsku imovinu Grada Sinja i proračunskih korisnika. Iznose ukupno 896.299.523,32 kn i veći su u odnosu na 2021. godinu za 45,20%.  
Ostvareni rashodi realizirani su prema sljedećim funkcijama:

	Br.oznaka funk.kasif.
	Naziv
	2021.
	2022.
	Index

	01
	Opće javne usluge
	11.746.346,00
	11.414.778,91
	97,20

	02
	Obrana
	0,00
	0,00
	-

	03
	Javni red i sigurnost
	1.418.173,00
	1.212.959,23
	85,80

	04
	Ekonomski poslovi
	5.167.992,00
	8.906.528,36
	172,3

	05
	Zaštita okoliša
	9.844.796,00
	7.948.908,30
	80,7

	06
	Usluge unapređenja stanovanja i zajednice
	5.346.250,00
	6.373.009,09
	119,20

	07
	Zdravstvo
	0,00
	163.540,00
	-

	08
	Rekreacija, kultura i religija
	15.106.481,00
	15.453.914,72
	102,3

	09
	Obrazovanje
	8.071.215,00
	14.888.614,52
	184,5

	10
	Socijalna zaštita
	9.619.179,00
	13.853.035,19
	144

	
	Ukupno:
	66.320.432,00
	80.125.288,32
	121


Iznos rashoda iskazan na obrasca RAS-funkcijski usklađen je sa rashodima iskazanim u obrascu PR-RAS. 

· Opće i javne usluge – smanjene su za 2,8% 

· Javni red i sigurnost – smanjen je za 14,5% 

· Ekonomski poslovi  - povećani su za 72,3% (odnose se na kupnju gradskog bazena, realizaciju potpora u poljoprivredi, poduzetništvu…)
· Zaštita okoliša – u odnosu na prethodno razdoblje ostvarenje je manje za 19,3%, razlog umanjenja odnosi se na činjenicu da Projekt sanacije odlagališta komunalnog otpada Mojanka dio I. faze većim dijelom završen u prethodnoj godini
· Usluge unapređenja stanovanja i zajednice – ostvarene su u iznosu 6.373.009,09kn i veće su u odnosu na prethodnu godinu za 19,2%, povećanje je rezultat poskupljenja električne energije za javnu rasvjetu
· Zdravstvo – u 2022. godinu izdvojeno je 163.540,00kn 

· Rekreacija, kultura i religija – evidentirano je povećanje za 2,3% 

· Obrazovanje – evidentirano je značajno povećanje od 84,5% a vezano je za povećanje plaća kod proračunskog korisnika Dječji vrtić Bili Cvitak sukladno potpisanom aneksu kolektivnog ugovora, veća izdvajanja za sufinanciranje rada privatnih vrtića, te otvaranje novog dječjeg vrtića u Brnazama 

· Socijalna zaštita – ostvarenje je veće u odnosu na prethodnu godinu za 44% (povećanje naknade za novorođenu djecu, isplata za ogrjev, podjela „alkarica“).
Sinj, 15.02.2023.

